
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei








PL.X. 125/06.03.2006

şi Comunicaţiilor

RAPORT

asupra proiectul de lege pentru modificarea şi completarea Legii nr.365/2002 privind comerţul electronic
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor a fost sesizată în fond, în procedură de urgenţă, în vederea examinării şi întocmirii raportului, cu proiectul de lege pentru modificarea şi completarea Legii nr.365/2002 privind comerţul electronic, PL.X. 125/06.03.2006.

Având în vedere creşterea numărului tranzacţiilor şi vânzărilor efectuate prin mijloace electronice ca urmare a adoptării Legii nr.365/2002 privind comerţul electronic, precum şi perspectiva continuării evoluţiei favorabile a acestui sector al economiei româneşti s-a impus modificarea acestei legi mai ales în ceea ce priveşte răspunderea şi principiul ţării de origine în scopul alinierii complete a acestei legi la dispoziţiile Directivei 2000/31/EC.
Consiliul Legislativ, cu nr. 144/30.01.2006 avizează favorabil propunerea legislativă.

Comisiei pentru industrii şi servicii a avizat favorabil, cu amendamente,  propunerea legislativă, prin avizul nr.23/34/14.03.2006.

Comisia juridică, de disciplină şi imunităţi a avizat favorabil proiectul de lege.
Examinarea proiectului de lege a avut loc în şedinţa comisiei din data de 15 martie 2006.

2. Proiectul de lege face parte din categoria legilor ordinare, întrucât modifică prevederile Legii nr.365/2002, care are caracter ordinar.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan şi dna. expert Laura Riteş (Ministerul Comunicaţiilor şi Tehnologiei Informaţiei).

4. La lucrările Comisiei din 15 martie 2006 au fost prezenţi 7 deputaţi din totalul de 13 membri ai Comisiei. Raportul Comisiei a fost adoptat cu unanimitate de voturi a membrilor prezenţi.

În urma examinării proiectului de lege şi a amendamentelor depuse, membrii Comisiei au hotărât adoptarea proiectului de lege, cu modificări, pentru completarea legislaţiei româneşti în domeniu astfel încât să fie compatibilă în totalitate cu Directiva 2000/31/EC. În legătură cu noul punct 91 al art.1, Comisia a solicitat reprezentanţilor MCTI să reglementeze problemele legate de comercializarea prin mijloace electronice a bunurilor incorporale (software), care nu constituie obiect al legislaţiei coordonate potrivit proiectului de lege.


5. Propunerea legislativă a fost adoptată de Senat în şedinţa din 27 februarie 2006.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este cameră decizională.


În urma dezbaterii, Comisia propune admiterea cu modificări a proiectului de lege.

PREŞEDINTE,






dr. Varujan Pambuccian



 

I. Amendamente admise

În urma dezbaterii, Comisia propune admiterea propunerii legislative cu următoarele amendamente
	Nr.

crt.
	Text act normativ de bază
	Text Senat
	Text propus de Comisie

(autorul amendamentului)
	Motivarea amendamentelor propuse

	1.
	Art. 2 - (4) c) prevederile legale în materie de concurenţă. 
	4. La articolul 2, literele a) şi c) ale alineatului (4) şi alineatul (5) vor avea următorul cuprins:
……………………………..

c) prevederile Legii concurenţei nr.21/1996, republicată, cu modificările ulterioare.


	4. La articolul 2, alineatul (4), literele a) şi c) şi alineatul (5) se modifică şi vor avea următorul cuprins:
…..
c) prevederile Legii concurenţei nr.21/1996, republicată.

(Comisia pentru Industrii si Servicii şi Comisia pentru tehnologia informaţiei şi comunicaţiilor)
	Legea concurentei nr.21/1996 nu are modificări ulterioare după republicarea ei din august 2005


II. Amendamente respinse 
În cursul dezbaterii, Comisia a respins următoarele amendamente:

	Nr.

crt.
	Text act normativ în vigoare 
	Text Senat
	Amendamentul propus şi autorul acestuia
	Motivare
	Camera decizională

	1.
	
	3. La articolul 1, după punctul 14 se introduce un punct nou, pct.15, cu următorul cuprins:

15. activitate profesională reglementată – activitatea profesională pentru care accesul sau exercitarea în România este condiţionată, direct sau indirect, în conformitate cu legislaţia română în vigoare, de deţinerea unui document care să ateste nivelul de formare profesională.


	3. La articolul 1, după punctul 14 se introduce un punct nou, pct.15, cu următorul cuprins:

15. profesie reglementată – activitatea profesională pentru care accesul sau exercitarea în România este condiţionată, direct sau indirect, în conformitate cu legislaţia română în vigoare, de deţinerea unui document care să ateste nivelul de formare profesională.

(Comisia pentru. Industrii si Servicii)
	a) Se păstrează traducerea corecta din textul Directivei 2000/31/EC.
b) Noţiunea de „activitate profesională reglementată” este definită în Legea nr.200/2004 privind recunoaşterea diplomelor şi calificărilor profesionale pentru profesiile reglementate din România, fiind o submulţime a noţiunii de „profesie  reglementată”, definită în aceeaşi lege. Pentru obiectul acestui proiect de lege, noţiunea corectă este cea de „activitate profesională reglementată”. 
	CD

	2.
	g) titlul profesional şi statul în care a fost acordat, corpul profesional sau orice alt organism similar din care face parte, indicarea reglementărilor aplicabile profesiei respective în statul în care furnizorul de servicii este stabilit, precum şi a mijloacelor de acces la acestea, în cazul în care furnizorul de servicii este membru al unei profesii liberale; 


	7. La articolul 5 alineatul (1), litera g) se modifică şi va avea următorul cuprins:

g) titlul profesional şi statul în care a fost acordat, corpul profesional sau orice alt organism similar din care face parte, indicarea reglementărilor aplicabile profesiei respective în statul în care furnizorul de servicii este stabilit, precum şi a mijloacelor de acces la acestea, în cazul în care furnizorul de servicii desfăşoară o activitate profesională reglementată.

	7. La articolul 5 alineatul (1), litera g) se modifică şi va avea următorul cuprins:

g) titlul profesional şi statul în care a fost acordat, corpul profesional sau orice alt organism similar din care face parte, indicarea reglementărilor aplicabile profesiei respective în statul în care furnizorul de servicii este stabilit, precum şi a mijloacelor de acces la acestea, în cazul în care furnizorul de servicii desfăşoară o profesie reglementată.

(Comisia pentru Industrii si Servicii)
	a) Se pastreaza traducerea corecta din textul Directivei 2000/31/EC.
b) Pentru corelare cu art. 1 pct. 15 (mai sus)
	CD

	3.
	(3) Furnizorii de servicii sunt obligaţi să întrerupă, temporar sau permanent, transmiterea într-o reţea de comunicaţii sau stocarea informaţiei furnizate de un destinatar al serviciului respectiv, în special prin eliminarea informaţiei sau blocarea accesului la aceasta, accesul la o reţea de comunicaţii sau prestarea oricărui alt serviciu al societăţii informaţionale, dacă aceste măsuri au fost dispuse de o autoritate publică, din oficiu sau la primirea unei plângeri ori sesizări din partea oricărei persoane. 


	12. La articolul 16, alineatul (3) va avea următorul cuprins:

(3) Furnizorii de servicii sunt obligaţi să întrerupă, temporar sau permanent, transmiterea într-o reţea de comunicaţii sau stocarea informaţiei furnizate de un destinatar al serviciului respectiv, în special prin eliminarea informaţiei sau blocarea accesului la aceasta, accesul la o reţea de comunicaţii sau prestarea oricărui alt serviciu al societăţii informaţionale, dacă aceste măsuri au fost dispuse de autoritatea publică, definită la art.17 alin.(2); această autoritate publică poate acţiona din oficiu sau ca urmare a plângerii sau sesizării unei persoane interesate.


	12. La articolul 16, alineatul (3) va avea următorul cuprins:

(3) Furnizorii de servicii sunt obligaţi să întrerupă, temporar sau permanent, transmiterea într-o reţea de comunicaţii sau stocarea informaţiei furnizate de un destinatar al serviciului respectiv, în special prin eliminarea informaţiei sau blocarea accesului la aceasta, accesul la o reţea de comunicaţii sau prestarea oricărui alt serviciu al societăţii informaţionale, dacă aceste măsuri au fost dispuse de o autoritate publică competentă, definită la art.17 alin.(2); această autoritate publică poate acţiona din oficiu sau ca urmare a plângerii sau sesizării unei persoane interesate.

(Comisia pentru Industrii si Servicii)
	a) Se defineşte autoritatea competenta la art.17 alin.(2) din Legea 365/2002 privind Comertul Electronic
b) având în vedere că la art. 17 alin.(2) se sunt definite autorităţile publice „a căror competenţă în materia respectivă este stabilită prin dispoziţiile legale în vigoare”, nu mai este necesară precizarea din amendament
	CD

